Кирил Христов
Защо?

chitanka.info

Защо лазурни небеса помръкват?

Защо тъй рано гасне летний ден?

Защо наокол птичките замлъкват?

Огледвам се очуден аз: край мен

Тревата на ливадата жълтее,

Потокът къдрав като че немее,

И клюмат блоговонните цветя,

Затварят чашки… Днес не дойде тя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.